JUMAL KÕNELEB
Tere ja tere tulemast vaatama saadet "Jumal kõneleb".
Minu nimi on Jan Cedercreutz ja siin on mu kaunis naine Joy.
Riietusime sini-valgesse, et tähistada Soome aastapäeva.
Soome sai sajaaastaseks.
See on vägev. - Tubli, Soome!
Milline on sinu usuelu?
Kas see tundub kuiva, kange ja konarliku palveeluga?
Oluline on meeles pidada
ja tahame täna sellest rääkida, et ristiusk ei ole religioon.
Küsimus on hoopis suhtes.
Kui Marta ja Maarja kohtusid Jeesusega,
kui Ta tuli neile külla, siis Marta askeldas ja tegi paljut
aga Maarja oli lihtsalt Jeesuse jalgade ees.
Jeesus ütles nii: "aga tarvis on vaid üht."
Vajalikke asju on kristlase elus üpris vähe.
Jeesus ütles, et üksainus on kõige olulisem.
"Maarja on ju valinud hea osa, mida ei võeta temalt ära."
Jeesus on kõige tähtsam.
Oleme jälle siin.
Saame täna jälle peatuda.
Oleme juba mitmes saateosas mõtelnud,
mis tunne oli seista Eedeni aia piiril.
Oleme õppinud, et Jeesuse Kristuse kaudu,
on meil tagasipääs ühendusse Jumalaga.
Eeden tähendab mulle lähedust Jumalaga.
Seda, et võin elada koos Temaga ja olen võinud tulla Tema juurde.
Olen Tema juures ja võin jälle olla Tema laps.
Kui seisan seal Eedeni piiril, siis ma võin valida.
Võin igal päeval valida, kas astun välja ja elan üksi
või valin olla ühenduses ja õpin elama koos Temaga.
Olen proovinud mõlemat.
Olen proovinud elu täiesti üksi.
Kui leidsin Jeesuse, olen proovinud, kuidas tundub elu koos Jumalaga.
Ma olen märganud,
et elu koos Temaga on triljon korda parem.
Kas tõesti?
Seda see on, isegi kahekümne viie aasta pärast.
Saan kogu aeg valida, valin iga päev ikka selle variandi.
See oli ka minu jaoks põhiline, kui sain usklikuks noore tudengina.
Otsisin tõde, me mõlemad tegelikult.
Kuigi ma ei teadvustanud seda, otsisin sellist Jumalat,
kes hooliks ja tahab päriselt olla minuga koos.
Keda on võimalik tunda ja kes on lähedane.
Kes elab, mitte pole mingi süsteem või kena filosoofia.
Kedagi ei huvitaks selline asi.
Mind huvitasid küll psühholoogia ja filosoofia
mistõttu uurisin ja õppisin neid aga kui kohtusin Jeesusega,
sain usklikuks ja kogesin, et Jeesus on tõeline ja elab
ning võin Teda tundma õppida, see muutis kõike.
Apostel Johannes räägib,
et Jumala tundmine on kõige algus ja lõpp.
See muudkui süveneb ja süveneb ning muutub paremaks ja paremaks.
Kui see sul puudub
ja sa pole õppinud Teda tundma ning üritad olla hea kristlane,
siis ma ütlen Sulle, et on olemas midagi palju paremat.
Olemas on elu ja ühendus Temaga.
See teeb sellest elust midagi imelist.
Usun, et mitmed, kes vaatavad seda saadet
on juba ammu teinud selle sama otsuse.
Nad on astunud elusse Temaga
ja valinud, et tahavad sisse ning minna sellesse seiklusesse.
Mäletan, et õpingute alguses
hakkasime aru saama, et Jeesus suri tõesti meie eest.
Ma kartsin pisut seda, et kui hakkangi Jumalat uskuma
siis kas minuga juhtub midagi tagasipöördumatut.
Kartsin kaotada ise kontrolli.
Meil oli õnneks tark tudengipastor,
kes ütles, et see ei käi nii, et mu oma tahe ei kaoks kuhugi.
Ta ütles, et võin igal ajal lõpetada, kui ma enam ei taha uskuda
ja see ei ületa mu oma tahet ning Jumal pole mu vastu vägivaldne.
Võin mina Talle lähemale, õppida Teda paremini tundma
ja astuda sellele teele, et Teda tundma õppida.
See on Jumala juures nii imeline, et Ta on tingimusteta armastus.
Ta ei nõua midagi ja selles pole mingit sundust.
Seal on alati vabadus, mis kuulub ehtsa armastuse juurde.
See võib mõnele lapsevanemale olla valus teema,
sest meie lapsed on ju lõppude lõpuks vabad.
Vabad tegema õigesti ja vabad tegema valesti.
Samal kombel oleme vabad Jumala ees.
Ta ei tahagi muud, kui et sina ja mina oleme vabad
ning oleme Temaga, sest tahame seda olla.
Võin ka otsustada, kas olen Temaga hommikupalve ajal
ja siis elan üksinda kogu ülejäänud päeva
või saan õppida elama Temaga koos veidi rohkem.
Mina otsustasin toona astuda sellele tõotatud maale.
Suurim muutus mu elus, mida võin jätkuvalt kogeda,
oli see, et argipäeva keskel tõstan oma pilgu Temale
ja meenutan Teda selle asemel, et vaatan neid oma muresid.
Iga kord, kui pööran pilgu Temale, saan ma puhata.
Jesaja raamatus 63:14 on kirjas:
"Otsekui karja, kes läheb alla orgu, viis Issanda Vaim neid puhkepaika."
Mäletan, kui võtsin esimest korda Jeesuse vastu oma südamesse.
Ütlesin, et kui Ta on olemas, siis tahan sind tundma õppida.
See oli nii lihtne palve.
Korraga täitis mu sisemust tohutu rahu.
Ma ei oska seda sõnadesse panna aga miski nagu oleks paika loksunud.
Mingi asi, mis mul puudus, läks õige koha peale.
Teadsin, et see oli see,
mida olin otsinud kogu oma elu, kuigi ma ei teadnudki, et otsin.
See oli just rahu ja puhkus.
Kuigi elus on olnud katsumusi,
pole sisemine rahu kuhugile kadunud, sest Tema on minus.
Kui astun sellele teele ja hakkan õppima uusi asju.
Elu koos Temaga on teistsugune kui elu üksinda.
Just.
Kohe alguses õppisin,
et selles suhtes olen mina laps ja Tema on Isa.
Isa on allikas, jõuvaru ning Ta on algus ja juur.
Tema saadab headust ja armastust.
Ta saadab jõudu, mitte mina.
Mina olen vastuvõtja.
See on uus asi, kui oled harjunud üksi elama.
Kui oled harjunud sellega, et oled ise oma jõuallikas.
Mina ise olin enda jõuallikas.
Nüüd on mul uus jõuallikas.
Uus allikas, kust tuleb valgust, headust ja armastust mu ellu.
Mõlemad õppisime psühholoogiat ning see oli meile suur muutus.
Teadsime, et laps vajab armastust
ja armastus on kasvatuses kõige tähtsam.
Ometi on kõik hädas sellega, et neil ei ole seda armastust
ja mõeldakse, kuidas olla täiuslik lapsevanem.
Kas mina saaks üldse olla täiuslik isa?
Tohutult vabastav on teada, et Jumal on armastus, mitte meie.
Tema on Jumal ja meie oleme inimesed.
Johannes kirjutab esimeses kirjas 4:19
"Meie armastame, sest tema on meid enne armastanud."
Joy ütles, et tohime olla inimesed.
Võime olla lapsed, kes elavad
Tema armastusest ja ligiolust ning Ta võib meid täita iga päev.
Me võime Temast sõltuda.
See ongi selles suhtes imeline,
et Isa ei pane seda pahaks, et oleme Temast sõltuvad.
Ta hoopis rõõmustab, kui saab sind ja mind
kogu aeg oma armastuse ja rahuga täita.
Ta võib olla meie jõuallikas.
Eluallikas.
Seda Ta ongi, kui meie ei ole seda.
See on pisut nagu mobiiltelefon.
Mina olen nagu see telefon ja Tema on otsekui see mobiilimast
nagu varem öeldi või tänapäevaselt sidetaristu.
Telefon on vastuvõtja ega saada ise signaale.
See ise pole mingi jõuallikas vaid võtab signaali vastu.
Kusagil väga kõrgel
on olemas saatjaga valguskaabel, mis saadab välja signaali.
Ma võin valida, kas vastan või ei vasta.
Võin valida, kas võtan signaali vastu või mitte.
Võtan selle signaali vastu.
Selline on minu suhe Jumalaga.
Tema on suur ja saadab jõudu.
Tema saadab signaali ja mina võin selle vastu võtta.
Pean ütlema, et see pole olnud mulle lihtne.
Olen õppinud olema nii tugev.
Kui õpin elama koos Temaga, märkan, et Tema signaal on eriline.
Tema signaal on armastus.
Temalt tuleb armastus. - Kogu aeg.
Kui mina olen jõuallikas, siis ma olen reibas.
Olen reibas.
Reipus ja armastus on erinevad asjad.
Reipus lähtub minust endast.
Mina olen jõuline ja vean rongi.
Jumala armastus on miski, mis tuleb väljast minu sisse.
Peaksime õppima elama Tema läbi, mitte meie enese jõust lähtudes.
Kõik on õppinud vähem või rohkem elus ise hakkama saama
ning see võib olla päris suur väljakutse.
Teisalt imeliselt rahustav,
et me ei peagi olema alati nii tugevad, targad ja armastavad.
Võime olla see vastuvõttev osapool.
Lõppude lõpuks on see väga tore.
See nõuab päris suurt julgust. - Ka alandlikkust.
Nõuab alandlikkust ja julgust.
See nõuab haavatavust.
Jumala armastus on miski, mida mina küll pole ära teeninud.
Võibolla keegi teine väärib aga mina küll ei vääri seda.
Pean julgema võtta see tasuta vastu, kuigi ma ei ole seda ära teeninud.
Ikkagi, armust.
Seda kutsutakse armuks.
Välja teenimata armastus meie vastu.
Kas seda ei saaks kuidagi välja teenida?
Seda ei saa teenida.
Tahan ühe asja esile tõsta, mida Issand näitas ja mind julgustas.
Sageli mõtleme,
et kui veedan aega Issanda ligiolus ning palvetan ning ülistan,
siis see on millegi arvelt ja sellest ei ole erilist kasu.
Mõtleme, et peaksime tegema hoopis mitmeid asju.
Kas see teeb mulle hoopis kahju?
Tõde on, et alati,
kui veedame aega Jeesusega, võtame aega palveks
või oleme lihtsalt Tema ligiolus, siis meie asjad edenevad.
Meie elus loksuvad asjad oma kohtadele.
See on imeline, kuid Jeesuse ligiolu on selline "koht",
mis paneb taevariigi me elus kasvama ning asjad liiguvad edasi, mitte tagasi.
Sellest on Piiblis imelisi kirjakohti.
Näiteks kuningas Hiskija ajal oli Jeruusalemm ümber piiratud.
Vaenlane oli Jeruusalemma täielikult ümber piiranud
ning häda oli väga suur, sest vaenlase armee oli ülekaalus.
Kuningas Hiskija oleks võinud mõtelda,
et nüüd tuleb minna sõtta ning päästa see linn.
Ta teadis samas, et see oli lootusetu juhtum.
Loeme 2. Kuningate raamatust 19:1,
mida kuningas tegi, kui kuulis vaenlaste vägede pilkeid ja kisa.
"Kui kuningas Hiskija seda kuulis, siis ta käristas oma riided lõhki,
kattis ennast kotiriidega ja läks Issanda kotta."
Hiskija otsekui põgenes Jeesuse juurde.
Ta jooksis Jeesuse juurde, rebis oma riided lõhki
ning ütles, et on täiesti lootusetus olukorras.
See, et ta pöördus Jumala poole
ja läks Jeesuse juurde, otsustas kogu võitluse käigu.
Jumal sõdis nende eest ja vaenlase väed hävitati.
See on meie jaoks julgustav.
Alati, kui otsime Jeesust ja võtame aega
Temaga koos olemiseks, siis asjad liiguvad edasi.
Jumal võtab meelevalla sinu asjade üle, millega võitled.
Ta saadab ingliväed tegutsema ning asjad lahenevad.
See ei ole millegi arvelt vaid see on alati samm edasi.
Jumal on juba eespool,
käib meie ees ja Temal on juba lahendus.
Ära kunagi arva, et see on millegi muu arvelt.
Tõde on ka see, et oma reipus võib olla tappev.
Sina tead seda.
Reipus peaaegu tappis mind,
sest üritasin olla nii reibas, et ei hoolinud enda vajadustest.
Reipus ja armastus erinevad selle poolest,
et reipus ei hooli minu enda vajadustest ega jõuvarudest.
Reipusega tahetakse olla hea, maksku, mis tahes.
Armastus on teistsugune.
Armastus hoolib minust.
Armastus hoolib minu piiridest ja vajadustest.
Sinu tunnetest.
Just nii.
Võtan näiteks veel ühe loo Taaveti kohta.
Ta küsis Issandalt abi, kui vaenlane oli neilt varastanud
naised ja lapsed ning hävitanud nende linna.
1. Saamueli 30:8: "Kas pean seda röövjõuku taga ajama?
Kas ma saan nad kätte?"
Ja Issand vastas talle: "Aja taga,
sest sa saad nad tõesti kätte ja päästad kindlasti vangid!"
Kui Taavet pöördus Jumala poole, siis Jumal ütles talle,
et ta saab nad kätte ja päästab kõik vangid.
Jumal oli juba eespool ja Tal oli sellele juba lahendus
ning teadis, mis hakkab seal juhtuma.
Olen tuhandeid kordi pöördunud raskustes Jumala poole
ning otsinud Teda, kuni olen saanud vastuse.
Vastus on mind alati edasi viinud.
Vastus võib tulla Sõna kaudu nagu Ta enamasti teeb,
samuti võib see tulla ka mõne ülistuslaulu kaudu.
Vastus toob alati
mu olukorda lahenduse ning viib mu elu edasi.
Palve mõte ongi see, et Jumal pääseb sinu ellu.
Ta pääseb mõjutama ning sind aitama.
See on nii vägev asi.
Võib tunduda,
et see nõuab liiga palju aega, kui veedan Jumalaga aega.
Mõte, et see pole tark
hakata tundma õppima nähtamatut Jumalat.
Kas see on ikka tark tegu?
Oleme harjutanud seda kakskümmend viis aastat.
Sellest tärkab vili ja mu süda muutub,
kui saan elada armastuses ning see on hoomamatu.
Võib olla kaitstud.
Võin puhata ja lasta end kanda.
Võin olla laps.
Rääkisid, et Jumal näitas sulle midagi imelist.
Jumala armastus on ainus, mis ei kao kunagi.
Inimeste armastus tuleb ja läheb ning võib tuua meile suurt valu
aga Jumala armastus on sama ega lõpe kunagi otsa.
Kui seda mõista, annab see tohutu kaitse.
Püsigem Temas! - Püsime Temas.
Aamen.
Palvetame koos sinuga.
Tänu taevane Isa, et oled muutumatu ja igavene.
Tänan, Issand, et oled armastus ja eluallikas.
Tänu Issand, et saame elada Sinu kaudu.
Puhkuse kaudu ja Sinu armastuse kaudu.
Palvetame täna, et igaüks meist võiks pääseda Sulle veel lähemale.
Palvetame, et täidaksid meid oma Püha Vaimuga,
armastusega ja jõuga ning oma ligioluga.
Tänan, et võime õppida tundma Sind ja Sinu armastust.
Tänu Issand, et võid meid igal päeval täita.
Tänu Issand!
Tõesti, tänu Issand, et saame olla Sinuga koos.
Võime tuua Sinu ette igaühe, kes vaatab seda saadet.
Issand, ma palun, et ümbritseksid nüüd igaühe
oma armastusega, rahuga ja hingamisega, Issand.
Jeesuse nimel,
kui on stress ja ärevus, siis see kadugu nüüd.
Tänu, et Su rahu ja hingamine võib täita meid lausa rakutasandil.
Issand, ma tahan siin
kuulutada Jeesuse nimel täielikku tervist rakutasandini.
Jeesuse nimel võtan autoriteedi iga haiguse üle.
Jeesuse nimel!
Tänu Issand!
Kõik haigused kadugu kõigist, kes seda saadet vaatavad!
Tänu, Issand, täieliku vabaduse eest!
Issand, Su imeline elustav Vaim puudutab iga vaatajat.
Tänu, Issand, Su ülestõusmisväe eest,
mis voolab praegusel hetkel ja täidab meid peast varvasteni.
Jeesuse nimel, tervendav puudutus!
Iga palve on väeline.
Alati, kui me palvetame
ja pöördume Issanda poole, on palve alati väeline.
Issand puudutab meid iga kord.
Tänu, Issand, et tänagi teed asju kõikide vaatajate ihudes.
Tänu, Issand, tervise eest.
Kuulutame tervist Jeesuse nimel.
Issand, oled ise ütelnud, et me tohime nii palvetada.
Kui usklikud panevad käed haigetele, siis need saavad terveks.
Võime praegu televiisori vahendusel panna oma käed sinu peale.
Jeesuse nimel, tänu, Issand, et praegusel hetkel
võib Su imeline puudutus voolata sellesse haigesse kohta.
Tänu, Issand, Sinu vägeva puudutuse
ning tervendava väe eest, Jeesuse nimel, aamen.
Kui soovid rohkem teada meie töö kohta,
võid külastada me kodulehekülge: www.kristillinenkoulu.org
Sealt saab infot meie imelise lasteaia ja kristliku kooli kohta.
Sealt kaudu saab tellida ka neid raamatuid.
Need raamatud räägivad sellest, millest oleme tänagi rääkinud,
et igaüks meist võib leida lähedase suhte Jeesusega.
Esmalt, et Jumal on armastus, mida on kõige tähtsam mõista.
Temas ei ole mingit pimedust.
Lisaks võib sul olla lähedane suhe Issandaga
ja võid õppida Ta häält tundma ning võid kuulda Tema häält.
Võid õppida ennast nägema nii
nagu Jumal sind näeb: õige ja armsa lapsena.
Võid usus tugevamaks saada ning minna Jeesust järgima
vägevasse usuellu, kus kõik on võimalik.
Ole õnnistatud Jeesuse nimel ja kohtume jälle!
Kui Jeesus oli siin maa peal, käis Ta turgudel,
sest inimesed kogunesid turgudele kuulama.
Tänapäeva inimesed on teleri ees kuulamas.
Sellepärast peame levitama evangeeliumi
võimalikult tõhusalt ja seetõttu Jumal lõi TV7.
Kui soovid osaleda evangeeliumi levitamises,
võid teha seda helistades annetustelefoninumbrile 9001777.
Kõne maksab Eestis 7 eurot.
Võid kasutada ka kontonumbreid, mida näed peatselt ekraanil.
Tule meiega koos levitama rõõmusõnumit kõikjale maailmas.
Aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin